Aiman Sidek

Mohamad Aiman Md Sidek atau lebih dikenali sebagai Aiman Sidek merupakan seorang penyanyi lelaki yang berasal dari Terengganu,Malaysia. Aiman merupakan naib johan program realiti Akademi Nasyid musim pertama dan finalis Anugerah Juara Lagu ke-23.

 Pendidikan 
Beliau mendapat pendidikan awal di Sekolah Rendah Kebangsaan Rantau Petronas ketika darjah 1 dan 2 sebelum berpindah ke Sekolah Rendah Kebangsaan Tengku Bariah sehingga tamat darjah 6. Beliau meneruskan lagi persekolahan di peringkat menengah di Sekolah Menengah Kebangsaan Padang Midin dan meneruskan lagi persekolahan di Sekolah Menengah Teknik Kuala Terengganu sehingga tamat tingkatan 5. Selepas tamat persekolah beliau melanjutkan pembelajaran di peringkat Diploma di UNITEN cawangan Muadzam Shah. 

Ketika di peringkat sekolah beliau sangat aktif dalam menyertai pertandingan seperti Pertandingan Tilawah Al-Quran semasa di sekolah rendah dan menjadi naib johan Pertandingan Tilawah Al-Quran peringkat daerah Sekolah Menengah. Beliau juga pernah menjadi johan dalam pertandingan azan peringkat sekolah ketika beliau masih menuntut di Sekolah Menengah Teknik Kuala Terengganu. 

 Kerjaya 
Kerjaya sebagai seorang penyanyi bermula sejak di bangku sekolah lagi apabila beliau menjadi penyanyi utama dalam kumpulan nasyid peringkat sekolah pada tahun (2005-2006).

Pada 2008 Aiman telah terpilih menyertai program realiti iaitu Akademi Nasyid yang disiarkan pada setiap minggu Sabtu pada jam 8.30 malam di TV9 bermula 21 Jun 2008. Program tersebut telah disertai oleh seramai 12 orang peserta. Program ini pertama kali dikenalkan oleh TV9 dan Aiman telah menjadi naib juara dalam program tersebut manakala juara di sandang oleh Azhan Atan dan tempat ketiga disandang oleh kumpulan D'Vision.

 Diskografi 
Single
+TahunTajuk2008Cinta Terakhir2014Kau Yang Selalu Ada2021Bunga DhiaKekasih (feat Aniq Muhai & Alif AzhariPria Arjuna Bangkit MalaysiaManis Dimulut2022Cinta Sejati (feat. Alin Sidek)Raya Yang Bahagia (feat Araf Aziz, Anuar Fadilah & Echa)TeristimewaKopi SepiHanya Dia (feat Halim Ahmad)Alur BahagiaAtma (feat. Naufal Isa)2023Bunga Dahlia (feat. Imran Aqil)

Album
+TahunTajuk2009Aiman

 Anugerah dan pencalonan 
+TahunAnugerahKategoriKeputusan2008Anugerah Bintang Popular Berita Harian ke-22Penyanyi/Artis Nasyid PopularArtis Baru Lelaki Popular 2023 Anugerah Bintang Popular Berita Harian ke-35 Lagu Paling Boom Popular 

 Rujukan 

Kategori:Penyanyi-pencipta lagu Malaysia